Дел. бр. 3210-1/СР

ДАНА: 27.11.2018.

**З А П И С Н И К**

Са 1. седнице Савета родитеља Предшколске установе ”Наша радост” која је одржана дана 20.11.2018. године у просторијама пословне зграде Нове општине, на адреси Трг Лазара Нешића број 1, са почетком у 19,45 часова.

Верификацију присутних извршили су Сандра Зекић, Ана Пертет и Наташа Врапчевић, запослене у Предшколској установи „Наша радост“ Суботица, увидом у лични идентификациони документ представника родитеља, односно другог законског заступника. Седници је присуствовало 75 верификованих представника родитеља, односно других законских заступника деце корисника услуга Предшколске установе “Наша радост“ Суботица, 5 родитеља који немају право гласа.

Списак присутних представника родитеља, односно других законских заступника деце васпитних група који су до момента сазивања седнице изабрани у складу са одредбама Статута Предшколске установе „Наша радост“ Суботица (дел. бр. 4277/04 од 18.12.2017. године) саставни је део овог записника.

Председник Савета родитеља Борис Бајић отворио је 1. седницу Савета родитеља.

 Прочитан је дневни ред предвиђен за 1. седницу Савета родитеља.

**Д Н Е В Н И Р Е Д**

1. Усвајање записника са седнице Савета родитеља одржане 28.09.2018. године;
2. Разматрање Извештаја о раду Предшколске установе „Наша радост“ Суботица за 2017/2018. годину,
3. Разматрање Извештаја о реализацији активности из Развојног плана Предшколске установе „Наша радост“ Суботица;
4. Разматрање Извештаја о самовредновању Предшколске установе "Наша радост" Суботица за 2017/2018. годину;
5. Разматрање предлога предшколског програма Предшколске установе „Наша радост“ Суботица,
6. Разматрање предлога Развојног плана Предшколске установе „Наша радост“ Суботица,
7. Разматрање предлога Годишњег плана рада Предшколске установе „Наша радост“ Суботица;
8. Избор представника родитеља, односно другог законског заступника деце у орган управљања;
9. Избор представника родитеља, односно другог законског заступника и његовог заменика у општински савет родитеља;
10. Избор представника родитеља, односно другог законског заступника у тимове Установе (стручни актив за развојно планирање, тим за инклузивно образовање, тим за заштиту од дискриминације, насиља, злостављања и занемаривања; тим за самовредновање; тим за обезбеђивање квалитета и развој установе; тим за професионални развој).

Председник Савета родитеља је након што је добио извештај о броју присутних лица, констатовано да постоји кворум и да су сви присутни добили дневни ред, председник Савета родитеља је замолио присутне да се изврши измена у предложеном дневном реду и то тако да се тачка 8 предложеног реда стави да буде 2. тачка, због важности исте.

Чланови Савета родитеља су једногласно усвојили измене у предложеном дневном реду и тако измењен дневни ред.

**АД.1.**

Председник Савета родитеља Борис Бајић, прочитао је Записник са претходне, конститутивне седнице Савета родитеља одржане дана 28.09.2018. године.

Текст Записника са конститутивне седнице Савета родитеља чини саставни део овог записника.

Чланови Савета родитеља су приступили гласању.

Након обављеног јавног гласања, чланови Савета родитеља су донели следећу:

***О Д Л У К У***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

 ***Усваја се Записник са конститутивне седнице Савета родитеља одржане дана 28.09.2018. године.***

***Текст Записника чини саставни део ове одлуке.***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**АД.2.**

Председник Савета родитеља Борис Бајић подсетио је чланове Савета родитеља да је Пословником о раду Савета родитеља прописано да је неопходно да кандидат за представника родитеља, односно другог законског заступника у орган управљања у Установи, мора да прикупи најмање 30 потписа представника родитеља, односно другог законског заступника деце свих васпитних група. Како су до дана одржавања седнице Савета родитеља пристигла 3 предлога кандидата за представнике родитеља, односно других законских заступника у Савет родитеља (колико је и прописано законом), предложено је да се уместо тајног гласања како је прописано Пословником о раду Савета родитеља, одржи јавно гласање. Чланови Савета родитеља су са 73 гласа „за“ и 2 „против“ одлучили да се гласање спроведе јавно, дизањем руку. Председник је затим саопштио да су кандидатуре поднели: Борис Бајић (вртић „Шумица“), Ивана Шврака („вртић „Шумица“), Милица Петрић (вртић „Шумица“). Пре него што се приступило гласању, председник је подсетио на обавезу, именовања трочлане комисије која ће утврдити да ли кандидати који су поднели кандидатуру испуњавају услове прописане законом. За чланове комисије су на предлог председника Савета родитеља изабрани Марија Ускоковић (вртић „Наш бисер“), Југослав Цвијин (вртић „Цицибан“), Ксеније Стојичић (вртић „Шумица“). Кандидати за чланове Комисије су једногласно изабрани.

Комисија је приступила раду. Након прегледања поднете документације, комисија је утврдила да сви кандидати испуњавају услове за представнике у орган управљања. Борис Бајић је прибавио 52 гласа подршке, Ивана Шврака 44 гласа подршке, а Милица Петрић 48 гласова подршке.

Око начина избора представника родитеља, односно других законских заступника у орган управљања, повела се кратка полемика, у којој су учешће узели Нинослава Пирша, Југослав Цијин, Саша Винчић и технички директор Вељко Војнић.

У наставку седнице, приступило се гласању. Кандидат Борис Бајић добио је 72 глас „за“, 3 гласа „уздржани“, 0 гласова „против“. Кандидат Ивана Шврака добила је 72 глас „за“, 3 гласа „уздржани“, 0 гласова „против“. Кандидат Милица Петрић добила је 72 глас „за“, 3 гласа „уздржани“, 0 гласова „против“.

Чланови Савета родитеља су након обављеног гласања донели су следећу:

***О Д Л У К У***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

 ***За представнике Савете родитеља у управни одбор Предшколске установе „Наша радост“ Суботица изабрани су: Борис Бајић, Ивана Шврака, Милица Петрић.***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**АД.3.**

Директор Небојша Маркез презентовао је члановима Савета родитеља део годишњег Извештаја о раду Предшколске установе „Наша радост“ Суботица за школску 2017/2018. годину, са напоменом да се цео текст документа са припадајућим анексом налази на сајту Установе.

Текст годишњег Извештаја о раду Предшколске установе „Наша радост“ Суботица за школску 2017/2018. годину, са припадајућим анексом чини саставни део Записника.

Након што је завршио излагање директор је упитао присутне да ли имају питања и примедбе. Нико од присутних није имао питања и примедби везаних за Извештај о раду Предшколске установе „Наша радост“ Суботица за школску 2017/2018. годину.

**АД.4.**

Директор Небојша Маркез презентовао је члановима Савета родитеља Извештај о реализацији активности из Развојног плана Предшколске установе „Наша радост“ Суботица са напоменом да се документ налази на сајту Установе.

Текст Извештаја о реализацији активности из Развојног плана Предшколске установе „Наша радост“ Суботица чини саставни део Записника.

Након што је завршио излагање директор је упитао присутне да ли имају питања и примедбе везана за презентован Извештај о реализацији активности из Развојног плана Предшколске установе „Наша радост“ Суботица. Нико од присутних није имао питања и примедби.

**АД.5.**

Директор Небојша Маркез презентовао је члановима Савета родитеља Извештај о самовредновању Предшколске установе „Наша радост“ Суботица са напоменом да се документ налази на сајту Установе.

Текст Извештаја о самовредновању Предшколске установе „Наша радост“ Суботица чини саставни део Записника.

Након што је завршио излагање директор је упитао присутне да ли имају питања и примедбе у вези поднетог Извештаја о самовредновању Предшколске установе „Наша радост“ Суботица. Нико од присутних није имао питања и примедби.

**АД.6.**

Биљана Бошњак, помоћник директора за васпитно-образовни рад презентовала је члановима Савета родитеља Предшколски програм Предшколске установе „Наша радост“ Суботица са напоменом да се документ налази на сајту Установе.

Текст Предшколског програма Предшколске установе „Наша радост“ Суботица чини саставни део Записника.

Након што је завршила излагање Биљана Бошњак је упитала присутне да ли имају питања и примедбе на изложени програм. Нико од присутних није имао питања и примедби.

**АД.7.**

Директор Небојша Маркез презентовао је члановима Савета родитеља предлог Развојног плана Предшколске установе „Наша радост“ Суботица.

Текст Развојног плана Предшколске установе „Наша радост“ Суботица чини саставни део Записника.

Након што је завршио излагање директор је упитао присутне да ли имају питања и примедбе на поднет предлог Развојног плана Предшколске установе „Наша радост“ Суботица. Нико од присутних није имао питања и примедби.

**АД.8.**

Биљана Бошњак, помоћник директора за васпитно-образовни рад презентовала је члановима део из Годишњег плана рада Предшколске установе „Наша радост“ Суботица за 2018/2019. годину, са напоменом да се документ налази на сајту Установе.

Текст Годишњег плана рада Предшколске установе „Наша радост“ Суботица за 2018/2019. годину чини саставни део Записника.

Након што је завршила излагање Биљана Бошњак је упитала присутне да ли имају питања и примедбе на предложени програм. Нико од присутних није имао питања и примедби.

**АД.9.**

 Поводом тачке дневног реда „Избор представника родитеља, односно другог законског заступника и његовог заменика у општински савет родитеља“, председник Борис Бајић је присутнима рекао да у складу са законом треба да се изаберу представник и заменик представника родитеља, односно другог законског заступника у општински Савет родитеља. Председник је присутне упитао да ли се неко добровољно јавља за кандидата за представника и заменика представника родитеља у општински Савет родитеља. Марија Ускоковић (вртић „Наш бисер“) и Дејан Паланчаи (вртић „Шумица“) добровољно су се јавили за представника и заменика представника родитеља у општински Савет родитеља.

 Како није било других кандидатура за представника и заменика представника родитеља у општински Савет родитеља, приступило се јавном гласању.

 Оба кандидата су једногласно изабрана за представника и заменика представника родитеља у општински Савет родитеља, те су чланови Савета родитеља донели следећу:

***О Д Л У К У***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

 ***За представнике и заменика представника родитеља, односно другог законског заступника у општински Савет родитеља, изабрани су: Марија Ускоковић и Дејан Паланчаи.***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**АД.10.**

 Директор Установе Небојша Маркез је изнео да у тимове треба да буду укључени родитељи, односно други законски заступници који су стручни за одређене области, те их је позвао да се сами пријаве.

За представника родитеља, односно другог законског заступника у стручни актив за развојно планирање предложена је Радмила Ђукић (вртић „Веверица“).

За представника родитеља, односно другог законског заступника у Тим за инклузивно образовање предложен је Саша Винчић (вртић „Цицибан“).

За представника родитеља, односно другог законског заступника у Тим за заштиту од дискриминације, насиља, злостављања и занемаривања предложена је Ивана Влаховић Матковић (вртић Бајмок „Сунчица“).

За представника родитеља, односно другог законског заступника у Тим за самовредновање предложена је Радмила Ђукић (вртић „Веверица“).

За представника родитеља, односно другог законског заступника у Тим за обезбеђење квалитета и развој установе предложена је Кристина Човић (вртић Љутово „Пепељуга“).

За представника родитеља, односно другог законског заступника у Тим за професионални развој предложена је Јасмина Пејачки (вртић „Машталица“).

За све представнике у стручни актив и тимове гласало се јавно, подизањем руке.

Сви представници су једногласно изабрани, те је донета

***О Д Л У К А***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

 ***За представника родитеља, односно другог законског заступника у стручни актив за развојно планирање једногласно је изабрана Радмила Ђукић (вртић „Веверица“).***

***За представника родитеља, односно другог законског заступника у Тим за инклузивно образовање једногласно је изабран Саша Винчић (вртић „Цицибан“).***

***За представника родитеља, односно другог законског заступника у Тим за заштиту од дискриминације, насиља, злостављања и занемаривања једногласно је изабрана Ивана Влаховић Матковић (вртић Бајмок „Сунчица“).***

***За представника родитеља, односно другог законског заступника у Тим за самовредновање једногласно је изабрана Радмила Ђукић (вртић „Веверица“).***

***За представника родитеља, односно другог законског заступника у Тим за обезбеђење квалитета и развој установе једногласно је изабрана Кристина Човић (вртић Љутово „Пепељуга“).***

***За представника родитеља, односно другог законског заступника у Тим за професионални развој једногласно је изабрана Јасмина Пејачки (вртић „Машталица“).***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

Седница је завршена у 21,30 часова.

Записничар:

Нинослава Пирша, с.р.